Det bliver SAS, der skal flyve SunCharters gæster fra Aalborg lufthavn til seks forskellige destinationer i Tyrkiet og Grækenland. Det skriver check-in.dk SunCharter har denne sæson benyttet Jet Time og airBaltic til at flyve sine gæster til seks destinationer i Grækenland og Tyrkiet fra Aalborg Lufthavn. Men fra vintersæsonen 15/26 bliver det SAS, der alene skal transportere chartergæsterne sydpå. Bedre benplads og dansktalende personale er grunden til, at valget er faldet på SAS. JetTime er ganske vist dansk, men lettiske airBaltic har ikke dansktalende personale på deres charterflyvninger. Selvom SAS er dyrere end de to selskaber, så har de et bedre omdømme, og det har bidraget til at SunCharters beslutning om at skifte flyselskab. -Vi valgte SAS, da vi mener, de er pengene værd, siger Søren Kjellerup, direktør for SunCharter, der har sit salgskontor i Aalborg Lufthavn. Der er tale om et trecifret millionbeløb til SAS, men SunCharter vil ikke ud med den præcise størrelse på kontrakten med SAS.

Opsummering:
Aalborgensiske SunCharter har indgået en trecifret millionkontrakt med SAS.